Document ID: 31992R3762

19921221
Регламент (ЕИО, Евратом, ЕОВС) № 3762/92 на Съвета
от 21 декември 1992 година
за адаптиране на сумите за възстановяване на представителните и специалните служебни разходи на председателя и на членовете на Комисията, на председателя, съдиите, генералните адвокати и секретаря на Съда на Европейските общности и на председателя, членовете и секретаря на Първоинстанционния съд
СЪВЕТЪТ НА ЕВРОПЕЙСКИТЕ ОБЩНОСТИ,
като взе предвид Регламент № 422/67/ЕИО, № 5/67/Евратом на Съвета от 25 юли 1967 г. за определяне на възнагражденията на председателя и на членовете на Комисията, на председателя, съдиите, генералните адвокати и секретаря на Съда на Европейските общности и на председателя, членовете и секретаря на Първоинстанционния съд [1], и по-специално член 4, параграф 4 от него,
като взе предвид Регламент (ЕИО, Евратом, ЕОВС) № 4045/88 на Съвета от 19 декември 1988 г. за определяне на възнагражденията на председателя, членовете и секретаря на Първоинстанционния съд на Европейските общности [2], който съответно изменя горепосочения Регламент № 422/67/ЕИО, № 5/67/Евратом,
като има предвид, че сумите за представителни и специални служебни разходи, предвидени в член 4, параграфи 2 и 3 и член 21а, параграф 3 от Регламент № 422/67/ЕИО, № 5/67/Евратом, следва да се увеличат,
ПРИЕ НАСТОЯЩИЯ РЕГЛАМЕНТ:
Член 1
От 1 юли 1992 г.:
а) сумите, изброени в член 4, параграф 2 от Регламент № 422/67/ЕИО, № 5/67/Евратом, са, както следва:
- председател: | 57205 Bfrs, |
- заместник-председател: | 36765 Bfrs, |
- други членове: | 24515 Bfrs; |
б) сумите, изброени в член 4, параграф 3, първа алинея от Регламент № 422/67/ЕИО, № 5/67/Евратом, са, както следва:
- председател: | 57205 Bfrs, |
- съдия или генерален адвокат: | 24515 Bfrs, |
- секретар: | 22355 Bfrs; |
в) сумата, посочена в член 4, параграф 3, втора алинея от Регламент № 422/67/ЕИО, № 5/67/Евратом, се заменя с 32705 Bfrs.
Член 2
От 1 юли 1990 г.:
а) сумите, изброени в член 21а, параграф 3, първа алинея от Регламент № 422/67/ЕИО, № 5/67/Евратом, са, както следва:
- председател: | 24515 Bfrs, |
- членове: | 22355 Bfrs, |
- секретар: | 19015 Bfrs; |
б) сумата, посочена в член 21а, параграф 3, втора алинея, се заменя с 29830 Bfrs.
Член 3
Настоящият регламент влиза в сила в деня след публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 21 декември 1992 година.

Labels: 9
15